রাবা স্কোয়ারে প্রতিবাদে অংশগ্রহণকারী অনেককে মৃত্যুদণ্ড ও যাবজ্জীবন কারাদণ্ড দেয়া হয়েছে। নিয়ন্ত্রিত বিচারে ৮৮৩ জনকে মৃত্যুদণ্ড দেয়া হয়েছিল। পরে ৬৮৩ জনকে ছেড়ে দেয়া হয়। প্রায় ২০০ জন ব্রাদারহুড সদস্যকে মৃত্যুদণ্ড দেয়া হয়। বিচারক সাঈদ ইউসুফ ব্রাদারহুড নেতা মোহাম্মদ বদিসহ ১৮২ জনকে ফাঁসির আদেশ দেন, এর মধ্যে দু’জন মহিলাও ছিলেন। আসামিদের ১১০ জন বিচারে অনুপস্থিত ছিলেন। এ ঘটনায় ১৫ হাজার মানুষকে গ্রেফতার করা হয়। তখন মিসরের তাপমাত্রা ছিল ৩৫ ডিগ্রি। গ্রেফতারকৃতরা অনেকে গাড়ি ও কয়েদখানায় অজ্ঞান হয়ে পড়া সত্ত্বেও কোনো চিকিৎসাসহায়তা দেয়া হয়নি!